CELEX: 62006FO0115
Language: sk
Date: 2007-10-17 00:00:00
Title: Uznesenie Súdu pre verejnú službu (druhá komora) zo 17. októbra 2007.#Carlos Sanchez Ferriz a i. proti Európskej komisii.#Verejná služba – Úradníci – Povýšenie – Nezapísanie do zoznamu povýšených úradníkov – Povyšovanie za rok 2005 – Prednostné body – Zásluhy – Odpracované roky – Námietka nezákonnosti – Prípustnosť.#Vec F-115/06.

UZNESENIE SÚDU PRE VEREJNÚ SLUŽBU (druhá komora)
      zo 17. októbra 2007
      Vec F‑115/06
      Carlos Sanchez Ferriz a i.
      proti
      Komisii Európskych spoločenstiev 
      „Verejná služba – Úradníci – Povýšenie – Nezapísanie do zoznamu povýšených úradníkov – Povyšovanie za rok 2005 – Prednostné body – Zásluhy – Odpracované roky – Námietka nezákonnosti – Prípustnosť“
      Predmet: Žaloba podaná podľa článku 236 ES a článku 152 AE, ktorou C. Sanchez Ferriz a deväť ďalších úradníkov navrhujú najmä zrušiť
         zoznam povýšených úradníkov v rámci povyšovania za rok 2005 v časti, v ktorej tento zoznam neobsahuje ich mená, a subsidiárne
         zrušiť rozhodnutia o pridelení prednostných bodov v rámci uvedeného povyšovania
      
      Rozhodnutie: Žaloba sa zamieta ako čiastočne zjavne neprípustná a čiastočne zjavne bezdôvodná. Každý účastník konania znáša vlastné trovy
         konania.
      
      Abstrakt
      1.      Úradníci – Žaloba – Akt spôsobujúci ujmu – Návrh výboru pre povýšenie na účely udelenia prednostných bodov – Vylúčenie 
      (Služobný poriadok úradníkov, článok 25 druhý odsek, články 45, 90 a 91)
      2.      Úradníci – Povýšenie – Sťažnosť nepovýšeného uchádzača – Rozhodnutie o zamietnutí – Povinnosť odôvodnenia 
      (Služobný poriadok úradníkov, článok 25 druhý odsek, článok 45 a článok 90 ods. 2)
      1.      Návrh výboru pre povýšenie vypracovaný na účely udelenia prednostných bodov rozličných kategórií stanovených systémom povyšovania
         zavedeným internou právnou úpravou Komisie nepredstavuje akt spôsobujúci ujmu. Výbory pre povýšenie totiž nemajú právomoc
         prijímať rozhodnutia týkajúce sa udeľovania prednostných bodov. V dôsledku toho, aj keď na základe článku 25 druhého odseku
         služobného poriadku každé rozhodnutie spôsobujúce ujmu musí uvádzať dôvody, na ktorých je založené, neplatí to pre takýto
         návrh výboru pre povýšenie vo vzťahu k nepovýšenému úradníkovi.
      
      (pozri bod 54)
      2.      Menovací orgán nie je v rámci konania o povyšovaní povinný odôvodniť rozhodnutie o povyšovaní ani vo vzťahu k jeho adresátovi,
         ani vo vzťahu k nepovýšeným uchádzačom. Uvedený orgán je však povinný odôvodniť svoje rozhodnutie týkajúce sa zamietnutia
         sťažnosti podanej nepovýšeným uchádzačom podľa článku 90 ods. 2 služobného poriadku. 
      
      (pozri bod 55)
      Odkaz:
      Súdny dvor: 7. februára 1990, Culin/Komisia, C‑343/87, Zb. s. I‑225, bod 13
      Súd prvého stupňa: 3. februára 2005, Heurtaux/Komisia, T‑172/03, Zb. VS s. I‑A‑15, II‑63, bod 42